b'\n_START_ARTICLE_\nJosip Doljak\n_START_SECTION_\n\xc5\xbdivljenje in delo\n_START_PARAGRAPH_\nJosip Doljak, brat M. Doljaka, je po kon\xc4\x8danem \xc5\xa1tudiju prava slu\xc5\xbeboval v Paviji in Milanu (1850-1858) in od 1858 kot svetnik de\xc5\xbeelnega sodi\xc5\xa1\xc4\x8da v Trstu, kjer je deloval tudi pri \xc4\x8ditalnici (predsednik za\xc4\x8dasnega odbora Narodne slovanske \xc4\x8ditavnice, 1861). V Gorici je bil nekaj \xc4\x8dasa predsednik Slavljanskega bralnega dru\xc5\xa1tva._NEWLINE_Leta 1848 je bil izvoljen v dunajski dr\xc5\xbeavni zbor kot zastopnik gori\xc5\xa1kega volilnega okraja. Bil je zelo aktiven poslanec, vendar si je zaradi nazadnja\xc5\xa1kih stali\xc5\xa1\xc4\x8d v zvezi z zemlji\xc5\xa1ko odvezo zapravil zaupanje volivcev in \xc5\xbee oktobra 1848 odlo\xc5\xbeil mandat in se ni ve\xc4\x8d vidno udele\xc5\xbeeval politi\xc4\x8dnega \xc5\xbeivljenja. S \xc4\x8dlanki v \xc4\x8dasopisih je deloval tudi publicisti\xc4\x8dno. Zavzemal se je za upravno zdru\xc5\xbeitev vseh slovenskih de\xc5\xbeel. Njegova h\xc4\x8derka je bila slovenska pisateljica in pesnica Pavlina Pajk.'